
Imprimatur 

randos constituto. 

Dr.  Bidder 

ord.  med.  h.  t.  Decanus. 


Anno  praeterito,  quum  ab  ill.  ordine  medi- 
corum, ad  certamen  litterarium  civium  academi- 
corum  proposita  esset  disquisitio  texturae  mi- 
croscopicae  hirudinis  medicinalis,  quumque  equi- 
dem in  hac  quaestione  solvenda  assidue  versarer, 
musculorum  textura  animum  meum  adeo  accen- 
dit, ut  rebus  faventibus  ad  illam  reverti  jam 
tum  temporis  apud  me  constituerem. 

Quare,  quum  examine  rigoroso  superato, 
jam  mihi  data  sit  venia  ad  dissertationem 
inauguralem  conscribendam,  hanc  ipsam  rem 
denuo  aggredi  non  haesitavi. 

Attamen  in  quaestione  adeo  spinosa,  de  qua 
et  celeberrimi  autores  histologiae  in  plane 
contrarias  abierant  sententias,  tironis  vires 
vix  quidquam  profecissent,  nisi  humeri  validio- 
res ipsum  sustentassent. 

Non  possum  non  gratias  agere  quam  ma- 
ximas Proff.  ill.  Reichertio  et  Grubio,  quorum 
ille  observationes  de  musculorum  genesi  jam 

ante  duos  abhinc  annos  ab  ipso  institutas  be 
nevole  mecum  communicavit,  ad  eas  repetendas: 
exhortatus  est,  et  opusculum  hoc  pusillum  am 
ctoritatc  sua  munivit;  — hic  vero,  quae  ejus  est 
liberalilas,  ad  observationes  instituendas  mate- 
riam apud  nos  rarissimam  mihi  suppeditavit. 


n 

CAPUT  I. 

Observatione»  microseopicae  de  annnla- 
torum  quorundam  miisciiloriini  structura 
nilcroscoplca. 

Structura  microscopica  musculorum  non  differunt  hi- 
rudo et  aulacostoma. 

Si  partem  musculi  hirudinis  (quam  optime  demis  ex 
musculis  parvis  per  medium  corpus  ex  inferiore  parte  in 
superiorem  procedentibus)  caute  dilaceraveris  acubus  in 
partes  quam  fieri  potest  tenuissimas , et  praeparatum  tabula 
vitrea  tenuissima  tectum  miCroscopii  admoveris  foco,  fila 
videbis  pellucida  (fig.  1)  latitudinis  0,00092  — 0,00138". 
Miraberis,  quod  haec  fila  elementaria  non  singulis,  ut  aliis 
locis,  sed  binis  utrimque  limitantur  lineis,  satis  distinctis, 
parallelis,  recta  via  decurrentibus.  Praeterea  non  raro  in 
utroque  latere  etiam  tertiam  deteges  lineam , extremae  pro- 
ximam, tenuissimam  (fig*  1)* 

Interstitium  inter  illas  binas  lineas  aequat  0,00023", 
pellucidum  est,  nec  tinctum-,  eundem  plerumque  offert  ad- 
spectum  spatium  fili  intermedium,  inter  intimas  lineas  po- 
situm; interdum  autem  obscurius  invenitur.  Saepius  etiam 
nuclei  (fig.  1 et  2)  cum  nucleolis  in  hoc  spatio  insunt, 
et  interdum  adesse  videtur  materia  grauulosa,  subflavescens. 

Qualia  haec  sunt  fila?  Ex  figura  microscopica  conclu- 
dere possumus , haec  fila  cava  esse  atque  efficere  tubulos, 
quorum  parietes  pellucidi  sunt,  nam  tubulorum  pellucidorum 
imago  microscopica  omnino  est  ea,  quam  supra  descripsimus. 
Tubulos  autem  re  vera  adesse  cognoscimus  e segmentis 
transversis,  paratis  ex  hirudine  siccata,  aut  imbuta  solutione 
saturata  kali  carbonici;  quum  partes  molles  hoc  modo  adeo 
rigidae  fiunt,  ut  cultro  tonsorio  lamellae  tenuissimae  secari 
possint.  Operam  autem  navanti  mox  succedet,  ut  et  ex 
hirudine  modo  necata  ope  forficis  faciat  praeparata  obser- 
vationi microscopicac  aptissima  (fig.  3).  Apparent  in  his 
segmentis  transversis  variae  formae  annuli,  modo  cordati, 
modo  reniformes,  oblongi  et  triangulares  etc.  Anuulua 
duabus  formatur  lineis  satis  distinctis,  circa  quas  non  raro 
etiam  tertiam  videbis  lineam  tenuissimam  (fig.  3 a).  In 
pariete  anuuli  ipsius  saepius  apparent  striae,  quae  a peri- 
pberia  ad  ceutruni  vergunt,  quasi  fissuras  indicantes  (fig.  3b). 
Lumen  annuli  saepe  omnino  est  pellucidum,  interdum  etiam 
obscurius,  griseum.  Diametros  parietis  annuli  tanta  est, 
quanta  diametros  inter  illas  binas  lineas  fili  supra  memo- 
ratas, atque  magnitudo  annuli  totius  respondet  latitudini 
filorum  elementarium  dilaceratione  paratorum.  Si  ex  bis 
segmentis  transversis  jam  perspicuum  est,  tubulos  re  vera 
adesse,  omnis  tollitur  dubitatio,  si  pressu  in  tabulam  prae- 
paratum tegentem  exercito,  figura  annuli  mutatur  in  figu- 
ram tubuli,  quum  tubulus  erectus  pressu  in  latus  vertatur. 

Spatium  igitur  illud,  in  cujus  utroque  latere  aut  binae 
aut  ternae  apparent  lineae , tubuli  indicat  cavitatem , cui 

uuclei  inesse  mihi  videntur,  quia  semper  in  medio  hoc 
spatio  illos  vidi.  Praeterea  etiam  reperitur  contentum 
quoddam  granulosum,  subflavescens , certe  spissum,  quum 
numqnam,  nec  sua  sponte  nec  pressu  quidquam  effluat. 

Haec  fila  tubuliformia , quae  primo  adspectn  credide- 
ris partes  elementares  esse  telae  muscularis,  non  raro  in 
alterutra  parte  extrema  divisa  vides  iu  filamenta  latitudinis 
0,00023",  pellucida,  limitata  binis  lineis  distinctis,  paral- 
lelis rectis.  Se  invicem  tangentia  formam  praebent  non 
rotundam , sed  poljedricam , atque  superficiem  habent  om- 
nino levem , non  striatam. 

Jam  memoravi,  juxta  binas  illas  lineas  in  utroque  la- 
tere tubuli,  tertiam  etiam  non  raro  apparere  (fig.  i et  2) 
lineam,  secundae  proximam,  tenuissimam.  Si  forte  auxilio 
microscopii  filum  illud  crassius  adspicis,  transverse  ita  di- 
ruptum, ut  partes  disjunctae  paululum  cohaereant,  illas 
conjunctas  videbis  stria  tenui  (fig.  2),  hoc  loco  saepe  ad 
interiora  vergente,  quae  transgreditur  in  illam  lineam  tenuis- 
simam , quam  modo  commemoravimus.  Haec  igitur  linea 
nonnisi  involucrum  tenuissimum  omnino  pellucidum , vagi- 
nam fili,  indicare  potest,  de  cujus  existentia  praeterea  nobis 
persuadetur,  si  in  filo  plicas  videmus,  quod  non  raro  accidit. 

Partes  igitur  elementares  telae  muscularis  in  hirudine 
filamenta  sunt  tenuia,  levia,  non  striata,  pellucida.  Haec 
filamenta  tubulos  crassiores  formant,  vestitos  involucro  pel- 
lucido , tenuissimo  et  impletos  contento  spisso*). 

Filamenta  partes  nomino  elementares  tenuissimas , quorum 
fasciculum  filum  dico. 

Jam  ad  hirudinis  intestini  musculos  transeamns. 

Videmus  in  hirudinis  intestino  filamenta  tenuissima, 
latitudinis  0,0002 — 0,0003",  pellucida,  binis  limitata  lineis 
distinctissimis,  quae  aut  decurrunt  recta  via,  aut  parvas 
praebent  curvaturas,  quibus  filamenti  intumescendae  signi- 
ficantur, nucleis  aut  nucleorum  rudimentis  provocatae.  Non 
raro  in  intumescentia  granula  vides,  quorum  singula  usque 
ad  alium  nucleum  propagata  sunt,  id  quod  indicare  videtur, 
filamentum  cavum  esse.  Haec  filamenta  ejusdem  fere  dia- 
metri cujus  elementa,  quae  supra  cognovimus ; non  formant 
fila  crassiora,  fasciculos  aut  tubulos , sed  decurrunt  alia  ab 
aliis  separata  spatio  intermedio,  cujus  diametros  non  sem- 
per  eadem  est;  modo  interest  spatium  latitudinis  filamenti, 
modo  duplo  majus.  • 

In  Helluone  formatio  filamentorum  tenuium  et  fasci- 
culorum omnino  est  eadem,  quae  in  hirudine,  et  ea  tan- 
tum re  differt,  quod  diametri  paulo  minores  sunt;  est 
enim  filamenti  diametros  0,00013—0,00023",  fasciculi  autem 
0,00057 — 0,0009".  Porro  nuclei  rarius  inveniuntur,  et 
fasciculi  filamenta  rarius  disjuncta  sunt. 

Structura  musculorum  intestini  omnino  eadem  est,  quae 
in  hirudine. 

In  Clep  sine  bioculata  et  complanata  structu- 
ram musculorum,  quos  dicunt  animales,  omnino  eandem  in- 
veni, quam  in  helluone,  quibus  etiam  prorsus  similia  sunt 
elementa  musculorum  intestini.  Quod  quidem  est  notan- 
dum, quum  in  .aliis  liirudineis  musculi  voluntati  obedientes 
et  musculi  intestini  structura  microscopica  differant.  Clep- 
sinas  vivas  ab  initio  observationis  non  habui,  sed  in  spiritu 

vini  servatas  observavi,  et  parvas  differentias  inveni.  Si 
enim  Clepsine  aliquamdiu  servata  est  in  spiritu  vini,  fila 
facilius  in  filamenta  dividuntur,  diametros  paululum  minui- 
tur et  musculorum  color  mutatur.  Etenim  musculi  ex 
Clepsine  viva  vel  modo  occisa  demti  omnino  pellucidi  sunt, 
in  Clepsinis  vero  in  spiritu  servatis  colorem  praebent  sub- 
flavum.  Easdem  differentias  inveni  iuter  structuram  mus- 
culorum hirudinis  modo  occisae  et  in  spiritu  vini  servatae. 

Ex  Lumbricinorum  familia  lumbrici  terrestris 
musculos  observavi. 

Si  caute  dilacerasti  musculi  partem,  nihil  fere  aliud 
vides,  nisi  filamenta  tenuissima  (fig.  5)  latitudinis  0,00017 

• t 

— 0,00023".  Diametros  eadem  igitur  est,  quae  in  helluone. 
Sunt  filamenta  vitrea,  omninc  pellucida,  levia,  non  striata, 
sine  intumescentiis  5 et  structura  ab  hirudinis  musculorum 
filamentis  ea  re  tantum  differunt,  quod  diametros  minor 
est.  Pariter  atque  in  hirudine,  filamentorum  major  minorve 
numerus  fasciculum  format.  Etiam  in  lumbrico  fasciculus 
involutus  est  vagina  pellucida,  quae  eodem  modo  cognos- 
citur quo  in  hirudine;  tenuior  autem  et  minus  firma  esse 
videtur,  quum  multo  rarius,  quam  in  hirudine,  fasciculi  in- 
veniantur et  saepius  filamenta  decurrentia  disjuncta.  Horum 
fasciculorum  diametros  quadruplo  vel  sextuplo  est  major, 
quam  filamentorum.  Sunt  fasciculi  pellucidi  (fig.  4),  binis 
limitati  lineis  rectis,  satis  distinctis;  in  fasciculis  non  vides 
lineas,  cavum  aliquod  indicantes,  nec  strias  alias  horizon- 
tales aut  longitudinales.  Nuclei  rarissime  apparent.  No- 
tandum est,  fasciculos  planos  esse,  ut  taenias,  quod  jam 

ex  diametro  admodum  varia  concludere  licet  (supra  majo- 
rem tantum  diametrum  attuli).  Sunt  autem  gravioris  mo- 
menti documenta.  Videmus  enim  saepius  fasciculum  simi- 
lem taeniae,  circa  axem  suam  longitudinalem  tortum.  Hoc 
concludere  possumus  ex  imagine  microscopica , quae  nobis 
simulat  fasciculum  varicosum,  id  quod  fit,  si  taenia  torta 
sub  microscopio  conspicitur.  Speciem  autem  fasciculi  va- 
ricosam tantum  taenia  torta  hoc  loco  provocare  potest, 
quum  quaelibet  alia  ejusmodi  phaenomeni  causa  prorsus 
desideretur.  Stratum  musculorum  intestini  longitudinale 
et  transversale  eandem  omnino  praebet  structuram,  quam 
musculi  voluntati  obedientes. 

Ex  Amphitrite  arum  familia  tantum  s a bellae 
unispirae  in  spiritu  vini  servatae  musculos  observare  potui. 
De  filamentis  nihil  est  notandum,  structuram  omnino  prae- 
bent eandem,  quam  musculi  omnium  animalium,  quae  per- 
lustravimus. Diametros  est  multo  minor,  quod  ex  parte 
fortasse  pendet  ex  vi  spiritus  vini.  Aequat  0,000057  — 
0,000086.  Fasciculi  his  filamentis  compositi  structuram 
omnino  eandem  praebent,  quam  in  lumbrico,  sunt  autem 
non  plani  sed  magis  rotundi.  Intestini  musculi  ejusmodi 
sunt  cujus  corporis  reliqui. 

Ex  Ainphinomearum  familia  amphinomen  ca- 
runculatam  acceperam,  in  spiritu  vini  servatam,  sicut  alia 
annulata,  quae  infra  perlustrabimus.  Structura  musculorum 
eadem  est,  quae  in  sabella.  Attamen  addendum  est,  quod 
memoratu  dignum  videtur,  fasciculos  in  filamenta  facilius 
dilabi.  Interdum  jam  vagina  integra  filamenta  paululum 

separantur,  quo  fit,  ut  nonnumquam  strias  longitudinales 
videamus,  id  quod  in  annulatorum  aliis  familiis  numquum 
inveni.  De  intestini  musculorum  structura,  quae  iu  sabella 
exposui,  repetenda  sunt.  His  tantum  .additum  velim,  fas- 
ciculos, vagina  integra,  in  pluribus  decursus  locis  trans- 
verse fractos  esse  (quod  jam  in  aliis  animalibus  observatum 
est),  unde  fit,  ut  iu  vagina  saepius  multa  fasciculi  frag- 
menta minima  videamus.  Filamenta  in  bis  fragmentis 
semper  cohaerent,  quae  excepta  longitudine  adspectum  prae- 
bent fasciculi  integri. 

Ex  Eunicearum  familia  e unie  a e sanguineae 
musculos  observavi,  non  ab  amphinomae  musculis  structura 
differentes. 

Ex  Aphroditearum  familia  aph rodit ae  hystri- 
cis musculos  inspexi,  et  rem  majoris  momenti  afferre  pos- 
sum. Musculi  oculo  non  armato  adspectum  praebent  ami- 
anti.  Colore  sub  coeruleo  tincti,  ita  tamen  colores  variant, 
ut  coloris  viridis,  rubri  etc.  varii  gradus  appareant. 

Jam  si  dilaceraveris  acubus  musculum,  miraberis,  fascicu- 
los facillime  in  partes  tenuissimas  findi,  ita  nt  et  sub  micros- 
copio  inveniatur  filamentorum  numerus  maximus,  fascicu- 
lorum autem  parvus.  Ceterum  musculorum  structura  eadem 
est,  quae  in  aliis  familiis  modo  memoratis. 

Areuicolac  piscatorum  musculi  eundem  ad  mo- 
dum formati  sunt,  ac  eunicae  et  amphinomae,  a quibus 
etiam  Nereidis  musculi  non  differunt. 

Jam  paucis,  quae  de  annulatorum  musculis  scriptores 
nobis  tradiderunt,  afferam. 

TVagner  (Mullers  Archiv  1835  pag.  319)  de  annula- 
torum  musculis  loquitur.  In  tubificis  musculorum  fasciculis 
auxilio  microscopii  putat  se  strias  vidisse  transversas  lucu- 
lentissimas, quales  conspiciuntur  in  animalibus  vertebratis, 
in  haemope  vero  non  claras,  in  lumbrico  et  hirudine  nullas. 

Treviranus  (Beitrage  zur  Aufkliirung,  Bremen  1835) 
fasciculorum  muscularium  hirudinis  et  lumbrici  effigies  nobis 
obtulit  (fig.  55  et  56).  Exhibuit  fasciculos  leves,  non  trans- 
verse striatas;  in  hirudinis  autem  musculis  canalis  centralis 
supra  descripti  signum  deest. 

Stannius  (Mullers  Archiv  1840  pag.  355)  in  areni- 
cola  strias  transversas  non  invenit.  Valentin  autem  (Reper- 
torium I.  191)  et  in  lumbricinis  et  in  hirudineis  strias 
transversas  se  vidisse  contendit. 

Siebold  (Lehrbuch  der  vergleichenden  Anatomie  1845) 
in  annulatorum  fasciculis  muscularibus  strias  transversas  se 
vidisse  negat. 

Quae  in  annulatorum  musculis  invenimus,  breviter  re- 
spiciamus. 

In  omnibus  annulatis,  quorum  musculos  animales  ob- 
servavimus, partes  eaedem  inveniuntur  elementares,  sunt 
filamenta  levia,  non  striata,  limitata  binis  lineis  distinctis- 
simis parallelis  rectis,  pellucida,  multangula,  non  rotunda. 
Diametros  in  variis  familiis  paululum  variat.  Nuclei  in  iis 
numquam  apparent,  qua  re  ab  hirudinis,  aulacostomatis  et 
helluonis  intestini  filamentis  muscularibus  differunt,  quae 
loco  nucleorum  intumescentias  praebent,  et  nonnumquam 
cava  esse  videntur.  . Haec  filamenta  (exceptis  illis  in  hiru- 

diuis  intestino  modo  memoratis)  fasciculos  ita  formant,  ut 
major  aut  minor  numerus  componatur.  Fasciculi  porro  va- 
gina involuti  sunt  pellucida,  tenuissima,  in  hirudine  firmiore, 
quam  in  aliis  familiis,  quum  in  hirudine  et  aulacostomate 
filamenta  difficilius  separentur,  quam  in  aliis  familiis,  et 
prae  ceteris  in  aphrodite  hystrice.  In  hac  vagina  rarissime 
nucleos  invenimus.  Fasciculorum  structura  variat  in  hiru- 
dineis  et  in  ceteris  annulatorum  familiis. 

Proprietas  deinde  majoris  momenti  est,  quod  filamenta 
in  fasciculos  conjuncta,  nullo  compositionis  signo  apparente, 
quasi  confluere  videntur , et  unum  filum  crassius  liomoge- 
neum  imitantur.  Ex  legibus  physicis  mutatio  lucis  in  in- 
terstitio, quod  inter  duo  corpora  se  invicem  tangentia  repe- 
ritur,  necessaria  esse  videtur.  Hanc  lucis  mutationem  hoc 
loco  tam  parvam  esse  necesse  est , ut  adeo  eum , qui  mi- 
croscopii  auxilio  observat,  fugiat.  Ob  hanc  rem  in  lum- 

brico fasciculi  apparent  omnino  pellucidi,  vitrei,  homogenei, 
in  hirudine  autem  tubuli  conspiciuntur  pellucidi,  quorum  pa- 
rietes filamentis  conjunctis  formati,  binis  limitantur  lineis, 
tubuli  externum  et  internum  parietem  indicantibus. 

Si  jam,  quae  invenimus,  cum  vertebratorum  musculis 
comparamus,  multa  reperimus  similia.  Videmus  et  in  his 
et  in  illis  musculos  compositos  ex  filamentis  tenuissimis, 
quae  in  vertebratis  fibrillae  dicuntur  et  varicosae  apparent. 
Ex  iiis  partibus  elementaribus  et  in  hirudine  et  in  verte- 
bratis fasciculi  construuntur  (qui  in  vertebratis  fibrae  appel- 
lantur) vagina  tenuissima  vestiti.  Horum  fasciculorum  ad- 
spectus  variat  in  vertebratis  et  annulatis,  in  illis  enim 

videmus  strias  longitudinales  et  horizontales  (fig.  11),  in 
his  nullas. 

Jam  quaeritur,  num  vertebratorum  fibrillae  et  fibrae 
respondeant  aunulatorum  filamentis  et  fibris,  quod  hoc  loco 
certius  eloqui  non  audeo,  praesertim  quum  aunulatorum 
filamenta  et  fila  simillima  sint  vertebratorum  intestini  parti- 
bus elementaribus.  Ad  quam  rem  eruendam  vertebratorum 
musculorum  contemplemur  evolutionem. 

CAPUT  II. 

Evolutio  telae  muscularis  in  vertebratis. 

i 

Observationes  primas  memoratu  dignas  de  hac  re 
Schwann  nobis  tradidit  (mikroskopische  Untersuchungen , 
Berlin  1839,  pag.  156  sqq.) , prima  evolutionis  stadia  ex 
Valentini  scriptis  repetens  (Valcntin  Handbuch  der  Ent- 
wicklungsgeschicbte,  Berlin  1835,  pag.  268,  et,  historiae 
evolutionis  systematis  muscularis  prolusio  1832  Wratis- 
lawiae  pag.  9).  Vides  globulos  materiae  formativae  (Ur- 
masse  nacli  Yalentin) , in  series  dispositos.  Hi  globuli  a 
Schwannio  pro  cellulis  elementaribus  habiti , coalescunt, 
quo  facto  filamenta  oriuntur  moniliformia.  Tum  parietes 
intergerini,  sive  partes,  quibus  cellulae  se  invicem  tangunt, 
tenuiores  fiunt,  et  paulatim  omnino  evanescunt.  Videmus 
deinde  tubulum  tenuissimum,  pellucidum,  quem  «appellarunt 
cellulam  fibrosam  secundariam  (secundare  Faserzelle).  Huic 
insunt  residua  cellularum , nuclei  et  contentum  quoddam 
granulosum.  Dum  evolutio  procedit,  granula  evanescunt, 


15 


membranae  diametros  ita  crescit,  ut  lumen  cellulae  minuatur, 
et  postremo  filum  evadat  solidum,  quod  fasciculus  muscularis 
primitivus  seu  fibrae  muscularis  est.  Cellulae  nuclei  membrana 
magis  magisque  increscente  includuntur  neque  vero  in  cavum 
propelluntur,  et  tandem  per  resorptionem  evanescunt. 

Schwann  porro  demonstrat,  boc  incremento  parietis 
tubuli  non  esse  cellulae  fibrosae  membranam  ipsam  crassio- 
rem factam,  sed  potius  materiam  praecipitatam  in  tubuli 
faciem  internam.  Cellularum  enim  nuclei  (Schwann  dicit) 
cellulae  membranae  faciei  internae  adjacent ; si  vero  mem- 
brana ipsa  increscerit,  in  medium  tubulum  propellantur 
necesse  esset.  Contrarium  autem  in  telae  muscularis  evo- 
lutione videmus;  nuclei  enim  materia  nova  includuntur, 
ex  quo  concludere  licet,  incrementum  membranae  ex  ma- 
teria in  tubuli  parietem  praecipitata  oriri.  Pergit  deinde 
scriptor:  fibra  muscularis  vagina  vestitur,  ex  cellularum 
primariarum  membranis  coalitis  orta,  quae  quum  non  cohae- 
reat cum  fibra  musculari , haec  fibra  potius  habenda  est 
consolidatio  contenti  cellularum.  Hoc  praecipitatum  ab 
initio  structura  caret,  et  serius,  prius  autem  quam  fibra  so- 
lida fit,  in  fibrillas  mutatur. 

Anno  1840  (Miillcrs  Archiv)  Valentiu  telae  muscularis 
evolutionem  ita  nobis  descripsit. 

Vides  nucleos  in  series  dispositos,  circum  quos  cellu- 
lae magis  oblongae  cum  contento  granuloso  oriuntur.  In- 
cipit jam  praecipitatio,  exceptis  illis  locis,  quibus  cellulae 
se  tangunt.  Hoc  praecipitatum  materia  est  vitrea,  compo- 
sita ex  filamentis  longitudinalibus.  Hoc  tempore  fibra 

muscularis  filum  est  cylindricum  vel  magis  planum,  in 
quo  apparent  in  parte  externa  filamenta  vitrea,  pellucida. 
In  medio  autem  tubulo  etiam  parietes  intergerini  observan- 
tur, qui  potremo  evanescunt. 

Deinde  filamentorum  numerus  crescit,  tubuli  lumen 
minuitur  atque  vides  tubulum  pariete  constructum  crasso, 
in  quo  striae  longitudinales  optime  observantur.  In  tubuli 
cavo  nuclei  et  granula  et  contentum  albuminosum  insunt. 
Nuclei  tandem  evanescunt,  striae  transversae  in  conspectum 
veniunt,  cavum  perstat. 

Ex  Valentini  opinione  fibrillae  alio  igitur  loco  viden- 
tur oriri,  quam  Schwann  nobis  demonstravit.  Fibrillae 
euiin  secundum  Valentinum  in  cellulae  fibrosae  secundariae, 
quae  dicitur,  superficie  externa  ortae  cellulae  membranam 
propellunt,  lumen  diminuunt,  quamquam  autor  ille  definite 
non  dicit,  utrum  cavum , quod  ex  ipsius  opinione  perstat, 
vestitum  sit  membrana  illa  cellulae  secundariae,  an  non. 
\ aleutin  affirmat  fibram  circumdari  vagina,  quae  secundum 
ejus  opinionem  serius  oritur.  Inter  fibras  enim  blastema 
adest,  ex  quo  in  fibras  nuclei  praecipitantur,  qui  cellula- 
rum sunt  primordia.  Cellulae  in  series  dispositae  et  con- 
tento granuloso  impletae,  se  invicem  tangunt  et  compri- 
munt. Hoc  evolutionis  stadio  a superficie  fibrae  pressae, 
membranae  cujusdam  fragmenta  solvuntur,  in  quibus  cellu- 
larum nucleos  vides,  quin  etiam  in  fragmentis  majoribus 
cellulae  integrae  observantur.  Harum  cellularum  altera 
diametros  crescit,  altera  ita  decrescit,  ut  postremo  mem- 
brana nucleum  undique  tangat.  Stratum  ejusmodi  cellula- 

rum  (nach  Valentin:  fadenfbrmig  aufgereihtes  Epithelium), 
quamque  fibram  involvit,  et  evolutione  finita  vaginam  format. 

Quamquam  de  telae  muscularis  evolutione  horum  scrip- 
torum dissensio  maxima  est,  ea  re  tamen  consentiunt,  fa- 
sciculum  primitivum  seu  fibram  muscularem,  ex  serie  cellu- 
larum coalescentium  oriri ; fibrillas  autem  praecipitatione 
ex  fluido  organico,  aut  intra  cellulas  aut  extra  eas,  neque 
ex  cellulis  ipsis,  ortas  esse. 

De  musculis  vegetativis  tantum  notamus , eorum  ele- 
menta (secundum  horum  scriptorum  sententiam)  eodem  modo 
ex  serie  cellularum  coalescentium  oriri,  atque  et  ipsa  com- 
posita esse  ex  filamentis  tenuioribus,  quoniam  evolutio  om- 
nino eadem  est,  quam  supra  descripsimus,  et  in  iis  quoque 
quodam  evolutionis  stadio  cavum  et  striae  longitudinales 
observantur. 

Henle,  ni  fallor  primus,  \ alentino  assensus,  Sclnvanuii 
opinionem  falsam  esse  contendit,  non  ex  observata  ipsa 
evolutione,  sed  ex  perscrutato  musculo  evoluto  concludens. 
Reichert  nobis  demonstravit  (Bcmerkungcu  ctc.  Dorpat 
1845  pag.  76  seqq.)  vaginam  fibrae  muscularis  transire  via 
continua  et  directa  in  musculorum  tendines,  vaginam  igi- 
tur ejusdem  esse  formationis,  cujus  tendines,  id  est:  telam 
esse  conjunctivam.  De  qua  re  quum  certiores  facti  si- 
mus , Schwannii  opinionem  tanquam  falsam  rejiciamus 
oportet,  quod  ex  una  eademque  serie  cellularum  con- 
fluentium telae  diversissimae , telam  dico  muscularem  et 
conjunctivam,  simul  oriri  non  possunt.  Praeterea  Reichert 
observavit,  telae  conjunctivae  evolutionem  valde  discrepare 

a telae  muscularis  formatione,  quam  Schwann  nobis  des- 
cripsit. 

Valentini  autem  opinio  nonnisi  observationibus  de 
telae  muscularis  evolutione  institutis  refelli  potest. 

Jam  ante  biennium  hae  observationes  a Reichertio 
factae  sunt,  quas,  illo  monente,  nuper  a me  repetitas,  hoc 
loco  breviter  exponam. 

Primum  stadium  evolutionis  telae  muscularis  observare 
possumus  in  musculis  dorsi  vel  femoris  pulli  quatuor  vel  quin- 
que dies  incubati.  aut  prius  jam  in  corde.  Eundem  evolu- 
tionis stadium  telae  muscularis  in  embryone  bovino  longi- 
tudinis 9'"  vidi.  In  observando  autem  caveas,  ne  musculi 
fragmentum  tabula  vitrea  imposita  nimis  premas,  quo  facto 

praeparatum  facile  omnino  corrumpitur.  Videbis  tunc  in 

/ 

materia  formativa  juxta  cellulas  et  nucleos  fragmenta  mi- 
nima, latitudinis  C^OOOi",  lucis  radios  vehementer  refrin- 
gentia, liueis  distinctis  limitata,  recta  aut  paululum  undu- 
lata (Gg.  6).  In  nonnullis  margines  omnino  sunt  paralleli, 
in  aliis  intumescentiae  apparent,  indicantes  nuclei  locum, 
qui  interdum  optime  perspicitur.  Horum  filamentorum 
longitudo  latitudinem  sextuplo  vel  decuplo  vincit. 

Haec  telae  muscularis  sunt  primordia  a nobis  obser- 
vata, quae  ex  una  cellula  nata  esse  unicus  nucleus  indi- 
care videtur.  Maximam  partem  separata  jacent.  Interdum 
/ 

hoc  jam  tempore  duo  Glameuta  alterum  juxta  alterum  posita 
sunt,  ita  quidem,  ut  liuca,  quae  hanc  positionem  iudicet, 
desit.  Re  vera  autem  duo  elementa  adesse  patefit  eo,  quod 
elementa  in  finibus  saepius  separata  sunt.  In  casibus  ra- 

rissimis,  ut  vides  iu  figura  sexta,  in  filamentorum  decursu 
aut  striae  aut  puncta  apparent,  quae  hanc  compositionem 
indicant. 

Stadio  sequente  incubationis,  fere  biduo  post,  inveni- 
mus fila  brevia  (fig.  7),  latitudinis  duplo  vel  triplo  majoris, 
quam  priora , quae  eundem  exhibent  habitum  microscopi- 
cum,  quem  antea  descripsimus.  Haec  fila  interdum  appa- 
rent pellucida,  atque  iu  extremitatibus  quasi  abscissa. 
Saepissime  nutem  striae  obscurae  et  puncta  in  decursu 
filorum  conspiciuntur.  Praeterea  etiam  filorum  extremi- 
tates dividuntur  in  singula  filamenta,  quae  latitudine 
aequant  filamenta  supra  descripta.  Haec  fila  composita 
esse  ex  filamentis  illis , quae  telae  muscularis  primordia 
observavimus,  quum  saepe  disjungantur,  auxilio  microscopii 
cognoscimus. 

Tertio  evolutionis  stadio  horum  fasciculorum  elemen- 
tarium muscularium  et  longitudo  et  latitudo  crescit. 
Imago  microscopica  seusiin  ita  mutatur,  ut  fasciculi  pellu- 
cidiores  evadant , et  margines  prae  se  ferant  minus  obscu- 
ros, quum  lucis  radii  jam  non  tam  vehementer  refringantur. 
Praeterea  facilius  jam  cognoscuntur  lineae  illae,  quae  fasci- 
culorum indicant  compositionem  ex  filamentis  factam. 

Si  hoc  evolutionis  stadio,  musculi  fragmentum  demtunf 
ex  locis  illis  supra  nominatis  , auxilio  microscopii  simpli- 
cis contemplamur,  discernimus  fila  latitudinis  vigesimae 
partis  lineae  et  majoris.  Auxilio  microscopii  compo- 
siti patefit , haec  fila  ex  quinque  vel  octo  fasciculis  com- 
posita esse , quod  optime  in  segmentis  transversis  cog- 

noscitur  (fig.  13).  Et  inter  filamenta  et  filamentorum  fasciculos 
substantiam  vides  intermediam , cum  copia  cellularum  et 
nucleorum.  Hujus  substantiae  intermediae  pars  altera  in- 
servit evolutioni  filamentorum  muscularium  novorum,  es 
altera  parte  nervi , vasa  etc.  oriuntur.  Maxima  autem 
pars  hujus  substantiae  intermediae  nobis  evolutionis  telae 
conjunctivae  gradus  inferiores  praebet  a Reichertio  descrip- 
tos. Substantia  etiam  hoc  stadio  gelatinosa  est,  cui  fasci- 
culi quasi  implantati  sunt.  Vaginae  in  fasciculis  adhuc 
desunt. 

Observatio  horum  fasciculorum  diligenter  instituta 
magni  momenti  est  ad  genesin  telae  muscularis,  ad  obser- 
vationes ab  aliis  auctoribus  de  hac  re  factas,  et  denique 
ad  filorum  muscularium  in  annulatis  obviorum  structuram 
interpretandam.  Hoc  enim  evolutionis  stadio  saepius  con- 
spiciuntur fasciculi  in  media  parte  pellucidiores , quam  in 
utroque  latere,  ubi  substantia  saepius  striatam  se  praebet. 
Qui  fasciculi , si  forte  striae  longitudinales  in  partibus  la- 
teralibus desiderantur,  simillimi  sunt  hirudinis  filis  muscu- 
laribus. Adspectum  igitur  offerunt  tubuli,  cujus  cavitas 
pelluciditate  insignis  est,  atque  maculas  non  raro  continet 
cum  obscuris  marginibus,  nucleorum  speciem  prae  se  fe- 
rentes. Clare  autem  cognoscimus  fasciculorum  cavitatem 
in  segmentis  transversis.  Sunt  enim  segmenta  transversa 
simillima  iis,  quae  in  hirudine  descripsimus  (fig.  14). 
Exhibent  enim  annulum  rotundum  cum  centro  pellucido. 
Paries  nnnuli  saepius  instructus  est  striis  obscuris,  in  cen- 
trum vergentibus,  compositionem  ex  filamentis  indicantibus. 

Substantia  centri  pellucidi  gelatinosa  videtur  ut  blastema 
inter  fasciculas  interjectum , quum  ex  lumine  segmentorum 
transversorum  nihil  effluat. 

In  aliis  praeparatis  fasciculi  in  toto  decursu  ornati 
sunt  nucleis,  qui  interdum  bene  observant  certum  ordinem 
et  medium  tenent  locum  (fig.  10).  Nuclei  eandem  habent 
formam,  quam  in  blastemate  circumjacente,  cujus  particulae 
saepius  fasciculorum  marginibus  adhaerent.  Facillime  tales 
fasciculos  habebis  pro  tubulis,  qui  nocleos  modo  descriptos 
continent.  Cautius  autem  observantes  intelligimus , hos 
nucleos  tantum  in  superficie  esse  collocatos,  id  quod  con- 
cludimus si  focus  mutatur,  aut  si  forte  motu  fluidi  nuclei  aufer- 
untur. Interdum  autem  re  vera  uuclei  inter  duos  fasciculos  col- 
locati sunt,  quod  intelligimus,  si  (fig.  12)  fasciculos  disjungi- 
mus, atque  eorum  faciei  internae  nucleos  insidentes  videmus. 

Hoc  evolutionis  stadio , vagina  firma  adhuc  deficiente, 
interdum  non  omnia  sed  nonnulla  tantum  filamenta  contra- 
huntur. Si  striae  transversae,  hac  conditione  provocatae, 
medium  tenent  locum  (fig.  9),  fieri  potest,  ut  fasciculus 
speciem  praebeat  tubuli,  qui  nucleos  continet. 

Ut  notavimus,  jam  hoc  tempore  non  raro  videmus 
strias  transversas,  quae  simillimae  sunt  insectorum  muscu- 
lorum striis,  quum  sint  latiores  ct  magis  altera  ab  altera 
remotae , quam  in  vertebratis  adultis.  Has  strias  transver- 
sas tantum  decursu  fasciculorum  et  filamentorum  contracto- 
rum undulato  provocatos  esse,  hoc  loco  quoque  verisimilli- 
mum  est,  quum  aliae  hujus  phaenomeni  microscopici  cau- 

sae  prorsus  desiderentur.  Hae  primae  striae  transversae 
ut  in  adultis  post  mortem  perstant. 

Postremo  denique  evolutionis  stadio  tela  muscularis 
sensim  eandem  accipit  speciem  quam  in  adultis.  Substan- 
tia, quae  intererat  inter  fasciculos  simplices  et  secunda- 
rios, formam  gelatinosam  abjicit,  cujus  loco  nervi  vasa  et 
tela  conjunctiva  apparent;  quo  fit,  ut  in  segmentis  trans- 
versis fasciculi  simplices  et  compositi  propius  inter  se  ac- 
cedant quam  prius.  Ex  tela  conjunctiva  hac  ratione  for- 
mantur vaginae  et  majores  et  minores , quae  filamenta 
muscularia,  in  fasciculos  primitivos  et  secundarios  coacta, 
circumdant.  Si  musculos  acubus  dilaceraveris,  facillime 
invenies , fasciculos  primitivos  cum  fasciculis  simplicibus, 
stadio  secundo  et  tertio  obviis,  habitu  convenire,  praeterea 
paulum  tamen  differre.  In  fasciculis  enim  primitivis  con- 
spiciuntur striae  transversae,  paulum  tenuiores,  quam  in  bis 
fasciculis  simplicibus.  Adsunt  etiam  in  fasciculis  primi- 
tivis striae  longitudinales,  inter  filamenta  sive  fibrillas  in- 
tercedentes, paulo  propius  inter  se  collocatae,  id  quod  in- 
dicare videtur,  filamenta  evolutione  progrediente  tenuiora 
fieri.  In  bis  autem  fasciculis  evolutione  finita  prorsus  de- 
ficiunt illa  phaenomena,  quae  fasciculos  cavos  esse  indicent, 
aut  saltem  indicare  videantur.  Fasciculi  potius  fibrillis 
dense  stipatis  formari  videntur,  atque  nihil  animadvertitur, 
quod,  ut  Valentiu  contendit,  cavitatem  indicet  permanentem. 
Hoc  demum  tempore  perspicue  videmus  vaginam  primiti- 
vam, fasciculum  primitivum  involventem,  ortam  ex  tela 
conjunctiva,  quae  tunc  demum  evolutionem  finivit. 

Si  jam  ex  his  observationibus  enarratis  genesin  telae 
muscularis  nobis  construimus,  primum  est  notandum,  ele- 
menta illa,  quae  ab  histologis  fibrillae  appellantur,  respon- 
dere filamentis,  quae  telae  muscularis  primordia  attulimus. 
Haec  filamenta  ex  una  sola  cellula  oriri  videntur,  quod  ex 
unico  cellulae  nucleo  concludimus,  quamquam  primae  hujus 
cellulae  mutationes  nondum  observatae  sunt.  Haec  fila- 
menta initio  sunt  latiora  quam  postea,  quum  evolutio  ma- 
gis procedit;  levia  sunt  et  margines  prae  se  ferunt  admo- 
dum obscuros.  Auxilio  microscopii  discernere  non  possu- 
mus, utrum  cava  sint  filamenta,  an  non.  Fibrillarum  ha- 
rum numerus  augetur,  et,  dum  initio  duae  vel  tres,  postea 
autem  plures  componuntur,  fasciculi  musculares  oriuntur. 
Memoratu  autem  dignissimum  est,  proprium  iis  esse,  quod 
fibrillae  in  fasciculos  conjunctae,  nullo  compositionis  signo 
apparente,  saepius  quasi  confluere  videntur,  et  unum  filum 
crassius  homogcneum  imitantur.  Hi  fasciculi  evolutione 

progrediente  non  solum  appositis  fibrillis  singulis  crescuut, 

\ \ 

sed  etiam  fasciculi  minores  fasciculum  majorem  construere 
videntur.  Fasciculi  sunt  hoc  stadio  separati  materia  for- 
mativa,  ex  qua  nervi,  vasa,  tela  conjunctiva  etc.  forman- 
tur. Dum  ex  his  fasciculis  minoribus  majores  construuntur, 
iu  eorum  media  parte  saepe  materiae  formativae  rifdimenta 
cum  nucleis  observantur.  Unde  fit,  ut  hi  fasciculi  adspec- 
tum  tubulorum  praebeant,  quorum  parietes  constructi  sunt 
ex  fasciculis  illis  minoribus  vel  ex  singulis  fibrillis.  Ca- 
vum autem  tubuli  continet  materiam  formativam,  quae  etiam 
fasciculum  circumdat.  Evolutione  progrediente  et  in  pullo 

et  in"mammalibus  haec  materia  in  tubuli  centro  evanescit. 
Quo  facto  parietis  et  fasciculi  et  fibrillae  magis  magisque 
coeuut,  cavitatis  species  evanescit , et  fibra  vel  fasciculus 
primitivus  evadit. 

Omnino  alia  origo  vaginae  fibrillae  est.  Nascitur  ex 
illa  materia  formativa,  in  qua  maximum  observas  nucleorum 
et  cellularum  numerum;  ex  materia  illa,  in  qua  fasciculi 
simplices  et  compositi  quasi  implantati  sunt.  Haec  ma- 
teria speciem  accipit  telae  conjunctivae,  immaturae.  Evo- 
lutione progressa  etiam  tela  conjunctiva  apparet  perfecte 
evoluta,  et,  constituens  vaginas  primitivas  et  secundarias, 
fasciculos  quoque  involvit  musculares  primitivos  et  secun- 
darios etc. 

Sub  fiuem  paucis  explicare  mihi  liceat,  quibus  docu- 
mentis priorum  scriptorum  opiuio  nixa  sit. 

Quod  ad  Schwannium  attinet,  quaeritur,  qua  re  per- 
motus putaverit,  ex  cellula  fibrosa  secundaria  cum  nucleis  in- 
clusis, fibram  oriri?  Hujus  opinionis  causa  una  illa  est,  quod 
Schwann , quum  stadia  evolutionis  prima  ipse  non  obser- 
vasset,  iis,  quae  Valentin  de  hac  re  attulerat,  assumtis, 
elementa  muscularia  prima  exhibere  seriem  longitudinalem 
cellularum  putavit.  Altera  autem  hujus  opiuionis  causa 
praeparata  illa  erant  supra  descripla,  in  quibus  aut  re  vera 
aderat  cavitas,  aut  saltem  cavitatis  species.  Dico  primum 
praeparatum  illud , ubi  duo  fasciculi  alter  prope  ab  altero 
sunt  collocati,  et  ubi  in  hoc  spatio  nuclei  aderant  (fig.  12), 
tum  illud,  in  quo  in  superficie  erant  collocati  nuclei  (fig.  10). 
tum  denique  fasciculum  illum,  ubi  in  media  parte  cou- 

tractione  partiali  striae  nigrae  provocatae  sunt.  Huc  acce- 
dunt praeparata  omnia,  in  quibus  re  vera  cavum  aderat. 
Quod  autem  attinet  ad  geuesin  fibrillarum  ex  fibris,  (se- 
cundum Schwauii  et  Valentini  opinionem),  haec  opinio 
ea  re  provocata  videtur,  quod  fibrillae  seriore  tempore  me- 
lius et  facilius  cognoscuntur  quam  antea,  quoniam , ut 
supra  jam  demonstratum,  prioribus  evolutionis  stadiis  fibril- 
lae appositae  nullam  lineam  separantem  exhibent. 

caput  hi. 

Explicatio  fibrarum  muscularium  in  an- 
uniatis,  ex  observationibus  evolutionis 
telae  muscularis  deprompta. 

Sub  finem  capitis  primi,  iu  quo  egimus  de  annulato- 
rum  musculis,  ausi  non  sumus  edicere,  nuin  anuulatorum 
filamenta  muscularia  et  fila  respondeant  vertebratorum  fibril- 
lis et  fibris,  quoniam  differentiae  magnae  aderant,  quam- 
quam nonnullis  rebus  satis  convenire  videbantur. 

Fibrillae  in  vertebratis  adspectum  praebent  varicosum, 
quod  in  annulatis  desideratur.  In  vertebratorum  fibra  strias 
vides  et  horinzontales  et  longitudinales,  quae  etiam  in  an- 
nulatis prorsus  desunt.  (Et  striae  quidem  longitudinales, 
quamquam  anuulatorum  filum  musculare  compositum  est 
ex  filamentis,  nou  adsunt,  quoniam  filamenta  .apposita, 
nullo  separationis  signo  apparente,  quasi  confluere  viden- 
tur). Praeterea  etiam  in  hirudine  fila  videmus  cava,  quae 
in  vertebratis  nusquam  inveniuntur. 

Evolutionem  telae  muscularis  in  vertebratis  observan- 
tes, evolutione  nondum  finita,  invenimus  fasciculos  muscu- 
lares, qui  eandem  praebent  structuram , quam  in  annulatis 
cognovimus.  Videmus  fasciculos  cavos  ut  in  hirudine.  Cog- 
novimus elementa  (fibrillas),  quae  eodom  modo,  quo  in  annula- 
tis,  quamquam  apposita  sibi  sunt,  confluere  videntur,  quum 
linea  separans  omnino  desit.  Ob  hanc  causam  certo  evo- 
lutionis stadio  videmus  fasciculos  omnino  pellucidos,  neque 
transversis  neque  longitudinalibus  striis  instructos,  similli- 
mos fasciculis  iu  lumbrici  musculis  obviis. 

Videmus  igitur,  annulatorum  filamenta  et  fila  omnino 
eandem  praebere  formam , quam  vertebratorum  fibrillas  et 
fibras  priore  evolutionis  stadio,  quare  concludere  licet,  an- 
nulatorum filamenta  respondere  fibrillis,  fila  vero  fibris  sive 
fasciculis  primitivis.  Intestini  elementa,  ut  ex  imagine 
microscopica  concludere  licet,  ex  singulis  cellulis  orta 
sunt,  qua  re  respondere  videntur  fibrillis. 

CAPUT  IV. 

musculorum  divisio. 

Evolutionis  telae  muscularis  prima  stadia  nobis  ignota 
sunt,  et  pari  modo  evolutionem  fibrnrum  organicarum  nesci- 
mus 5 musculos  igitur  ex  certa  lege  histologicogenetica  di- 
videre non  possumus.  Divisio  autem  musculorum  hucusque 
usitata,  genesi  telae  muscularis  nunc  accuratius  observata, 
non  apta  videtur,  quum  fasciculi  musculares  primitivi,  ex 

quibus  divisio  instituta  est , elementa  conformationis  histo- 
logicae non  sint. 

Hanc  ob  rem  aliam  mihi  liceat  conari  divisionem,  quae 

quidem  non  respicit  legem  certam  histologicam  geneticam, 

0 

tamen  distributionis  momentum  petit  ex  elementis  confor- 
mationis histologicae,  id  est  ex  fibrillis,  quas  telae  muscu- 
laris elementa  cognovimus.  Vertebratorum  elementa  muscu- 
laria intestini  ievia  sive  organica  respondere  puto  fibrillis, 
quum  findi  non  possint  et  saepius  instructa  sint  nucleis. 
Eorum  latitudo  admodum  magna  huic  non  contradicit  opi- 
nioni, quum  in  astaco  fluviatili  ejusdem  latitudinis  videa- 
mus fibrillas  in  fasciculis  musculorum  primitivis. 

Praebent  autem  fibrillae  telae  muscularis  in  omnibus 

%■ 

animalibus  observatis  habitum  varicosum,  quem  dicunt,  aut 

• * • 

levem. 

Construuntur  ex  fibrillis  fibrae  musculares  sive  fasci- 
culi primitivi,  aut  fibrillae  separatae  decurrunt. 

Hoc  modo  musculorum  quatuor  habemus  genera. 

I.  Musculi  construuntur  ex  fibrillis  levibus. 

Horum  musculorum  fibrillae,  aut: 

0 

a)  separatae  decurrunt,  aut: 

b)  fasciculos  primitivos  (fibras  primitivas)  formant. 

II.  Musculi  praebent  fibrillas  habitus  varicosi. 

Horum  musculorum  fibrillae  , aut : 

a)  separatae  decurrunt,  aut: 

b)  fasciculos  primitivos  construunt. 

Agitur  hoc  loco  tantum  de  habitu  varicoso  et  post 
mortem  perdurante. 

Horum  quatuor  generum  numerum  etiam  possemus 
augere,  si  respectum  habere  vellemus  fasciculorum  cavorum. 
Quum  autem  usque  ad  hodiernum  diem  in  hirudine  tan- 
tum tales  inventi  sint  fascicali,  hanc  rem  adhuc  silentio 
transeamus. 

I.  a)  Fibrillas  leves  separatas  invenimus  in  Nematoi- 
deorum  cute,  in  vertebratorum  intestino,  in  mamma- 
lium iride,  in  glandularum  ductibus,  in  vesica  fellea 
et  urinaria,  in  vasis  deferentibus,  in  vesiculis  semina- 
libus , in  trachea  et  bronchiis  usque  in  ramos  eorum 
minimos.  Henle,  quem  in  hac  enumeratione  secutus 
sum,  eas  putat  adesse  qHoque  in  ductibus  mammae  et 
glandularum  Cowperi ; in  utero  fibrillas  vidit  planas, 
Lauth  autem  fibras  similes  cordis  fibris. 

I.  b)  Fibrae  compositae  ex  fibrillis  levibus  observantur 

in  annulatorum  musculis,  in  musculis  lateris  inferioris 
penis  equini  (Gurlt)  et  secundum  Wagnerum  in  ceplia- 
lopodibus,  gasteropodibus,  in  acephalis  testaceis,  cchi- 
nodermatibus  et  ascidiis*) 

II.  a)  Musculos  compositos  ex  separatis  fibrillis  habitas 

varicosi,  invenimus  tantum  in  musca  domestica  infra 
scutum  dorsale,  quamquam  et  hoc  loeo  interdum  fibrae 
intercurrere  videntur. 

II.  b)  Fibrae  musculares,  constructae  ex  fibrillis  habitus 
varicosi,  observantur  in  musculis  vertebratorum  anima- 


*)  Quaeritur  num  re  vera  in  his  animalibus  adsint  fibrae,  an 
sint  potius  descriptae  fibrillae  similes  intestini  elementis. 

libus.  Huc  pertinent  mm.  cordis,  nim.  tegentes  venas 
maguas,  cum  corde  cohaerentes,  mm.  in  finibus  tubi 
intestinalis,  m.  in  urethrae  parte  membranacea,  porro 
mm.  cordium  lymphaticorum  amphibiorum,  easdem 
fibras  videmus  in  amphibiorum  et  avium  iride;  iu 
intestino  vertebratorum  non  inveniuntur,  nisi  in  cy- 
prino tinca  (Reichert).  In  evertebratis  hanc  structu- 
ram invenimus  et  in  intestino  et  iu  cetero  toto  cor- 
pore: in  brachyuris,  in  macruris,  et  ceteris  decapodi- 
bus,  in  insectis,  arachnidis.  Striae  autem  in  his  om- 
nibus latiores  sunt.  Descendentes  in  animalium  serie 
hanc  structuram  non  amplius  invenimus,  nisi  in  muscu- 
lis nonnullis  procedentibus  ex  pharynge  ad  tunicam 
turbinis  rugosi  (Reichert),  praeterea  in  tubifice  (Wag- 
ner)  et  in  thaliadibus  nonnullis  “)  (Eschricht). 


Breviter  commemorabo  Reichertii  observationem  : (med.  Vereins- 
zeitung  1841  Nr.  10)  invenit  in  scolopemtrae  mersitantis  intestini 
fibris  muscularibus  vaginam  admodum  crassam.  Quum  putaret,  struc- 
turam hanc  similem  esse  ei,  quam  in  hirudinis  musculis  inveneram 
me  exhortatus  est,  ut  scotopendram  disquirerem.  Inveni  autem  muscu- 
los striatos  et  vaginam  tenuissimam  , quod  et  Reichert  ipse  inquisi- 
tione repetita  affirmavit.  Erroris  causa  certe  praeparatum  spiritu  vini 
depravatum  fuerat. 

Theses 


1.  Versionem  fetus  in  caput,  excepta  Wigandii 
methodo,  rejicio. 

2.  Versionem  fetus  in  clunes  praefero  versioni  in 
pedes. 

3.  Medico,  nonnisi  infantis  mortui,  vel  infantis,  cujus 
vita  nullo  modo  servari  potest,  caput  perforare 
licet. 

4.  Opinio,  muscas  volantes  (mouches  volantes) 
symptoma  esse  paralysis  partialis  retinae,  sive 
singularium  fibrillarum  retinae,  documentis  phy- 
siologicis caret. 

5.  Rejicienda  videtur  Andralii  opinio , statum  san- 
guinis plethoricum  nasci  ex  indole  quadam  san- 
guini innata. 

6.  In  vena  secanda  lanceolae  phlebotomum  prae- 
fero. 

7.  Musculi  intercostales  contractione  in  exspiratione 
sola  agunt. 

8.  Cellulae  secundariae  non  exstant. 


Fig, 

Fig. 

Tabulae  explicatio. 

1.  Hirudineorura  fibra  muscularis  cava,  quae  in  systemate  ani- 
mali occurrit.  Linea  longitudinalis  externa  ad  vaginam  primi- 
tivam et  lineae  binae  interiores  ad  tubuli  parietem  ex  fibrillis 
constructum  pertinent. 

2.  Eadem  fibra,  in  qua  fibrillae  disjunctae  et  vagina  con- 
spiciuntur. 

3.  Segmentum  transversum  fibrarum  cavarum 

a)  vagina  primitiva 

b)  striae , quae  parietis  compositionem  ex  fibrillis  factam, 
indicant. 

4.  Lumbrici  terrestris  fibra  muscularis  animalis,  non  cava, 
pellucida. 

5.  Eadem  fibra,  cujus  fibrillae  in  una  parte  extrema  disjunctae 
sunt. 

6.  Stadium  primum  evolutionis  telae  musculorum,  qui  animales 
dicuntur,  in  pullo  et  mammalium  embryis  observatum.  Vide- 
mus fasciculi  musculorum  primitivi  fibrillas,  quae  ipsae  sunt 
telae  musc.  primordia,  in  materia  formativa  tanquatn  implan- 
tatas. 

7.  Stadium  evolutionis  secundum.  Fibrillae  binae  et  ternae  etc. 
in  fasciculos  sunt  coactae.  In  nonnullis  fasciculis  partim 
in  eorum  decursu,  partim  in  extrema  parte,  fibrillae  appositae 
sunt  separatae. 

8.  Fasciculus  stadii  evolutionis  tertii  striis  transversis  in- 
structus, quae  magis  distant,  quam  in  fibris  perfecte  evolutis ; 
unde  fit  ut  simillimae  sint  insectorum  musculorum  striis 
transversis. 

9.  Fibrillae  mediae  in  hoc  fasciculo  ita  sunt  contractae,  ut  spe- 
cies cavitatis  nucleis  impletae  exhibeatur. 

10.  Fasciculus  muscularis  longitudinaliter  ita  obtectus  nucleis, 
ut  cavitatem  putes  adesse. 

11.  Fasciculus  muscularis  primitivus  perfecte  evolutus. 

12.  Fasciculi  musculares  duo,  inter  quos  jacent  nuclei  et  materia 
forinativa. 

13.  Segmeutum  transversum  octuplo  circiter  auctum,  in  quo  fasci- 
culi singuli  propius  inter  se  accedunt,  ut  formetur  fasciculus 
secundarius. 

14.  Idem  praeparatum  auxilio  microscopii  compositi  observatum. 
Fasciculi  primitivi  apparent  cavi , atque  eorum  parietes  ex 
fibrillis  compositos  esse,  patefit. 

ratior  explanatio  in  ipso  Verborum  contextu  invenitur. 

